אגף הטכנולוגיה והלוגיסטיקה

ממוזער|150px|התג של אגף הטכנולוגיה והלוגיסטיקה בשנים 2016 - 2020
ממוזער|150px|התג הישן של אגף הטכנולוגיה והלוגיסטיקה, עד שנת 2006
אגף הטכנולוגיה והלוגיסטיקה (או בראשי תיבות: אט"ל) הוא אגף בזרוע היבשה של צה"ל, הגוף האחראי למתן מענה טכנולוגי ולוגיסטי לקיומו, לכשירותו ולמילוי משימותיו של הצבא ובפרט: לדאוג לבניין מחנות קבע ובסיסים ואחזקתם, לציוד ולחלקי חילוף, לשינוע החיילים ויחידות הצבא, אחסון ותחזוקת תחמושת, תשתית בריאותית ורפואית, תזונת החיילים, אחזקה ודלק לצי הרכב המנהלתי והקרבי של צה"ל, כל זאת בעתות שגרה וחירום.

האגף הוא הגלגול החמישי של אגף האפסנאות (אג"א), שהפך ב-1972 לאגף האספקה וב-1997 לאגף הטכנולוגיה והלוגיסטיקה (אט"ל). בתחילת שנת 2006, במהלך הארגון-מחדש שהוביל הרמטכ"ל דאז דן חלוץ בצה"ל, הפך אט"ל לאגף הלוגיסטיקה, הרפואה והמרכזים (אלר"ם). במהלך שנת 2008, כתוצאה מלקחי מלחמת לבנון השנייה בוטל הארגון, והוקם מחדש ושב לשמו הקודם - אגף הטכנולוגיה והלוגיסטיקה (אט"ל). ב-2016 הוכפף האגף לזרוע היבשה.

ראש אט"ל הנוכחי הוא האלוף רמי אבודרהם.

היסטוריה
הקמתו של האגף (בשמו דאז: "אגף אפסנאות", או בקיצור: אג"א) הייתה בפברואר 1948. בתחילת דרכו של צה"ל השליטה על הלוגיסטיקה והאפסנאות הייתה ריכוזית מאוד ונשלטה כמעט לגמרי על ידי המטכ"ל, שהעמיד את המשאבים לרשות הגדודים והחטיבות כגון אמצעי תחבורה, דלק, חומרי בנייה, ומזון בקיצוב קפדני ביותר. במהלך מלחמת העצמאות, עם התארגנות המערך הלוחם, התפתחה הלוגיסטיקה בהם, כדי לפתור את הבעיות הלוגיסטיות השונות שהתעוררו בהם. אחריהם, בהדרגה, התפתח המערך האפסנאי המטכ"לי. בשנותיו הראשונות, התבסס אגף האפסנאות על ידע שהביאו עימם חייליו הראשונים – יוצאי הצבא הבריטי ואנשי הבריגדה היהודית. מבנהו של אגף האפסנאות, כמו גם של המערך הלוגיסטי כולו, הועתק באופן מדויק מן הדגם של הצבא הבריטי. אף הטפסים והעגה נלקחו מן הצבא הבריטי.

בעשור הראשון של מדינת ישראל, צה"ל חווה שינויים והתעצמות רבה. כך גם אגף האפסנאות, שאורגן במסגרת שתי מחלקות: מחלקת הארגון ומחלקת התחזוקה. כל מחלקה כללה מספר ענפים. מחלקת הארגון הייתה אחראית על קביעת תקנים ותוכניות הצטיידות, לביקורת ולקביעת נהלים ומערך ההדרכה. מחלקת התחזוקה הייתה אחראית להפעלה של המערך הלוגיסטי באמצעות חיל ההספקה ולאחר מכן בשם חיל התחזוקה (כיום חיל הלוגיסטיקה), וכן בחיל החימוש והציוד וחיל הטכנאים. ב-1950 פורק חיל חימוש וציוד וכל נושא הציוד הוﬠבר לחיל הספקה וכל נושא החימוש הוﬠבר לחיל טכנאים שהחליף את השם לחיל חימוש ב-1953. ב-1951 חיל הספקה ותובלה התפצל לחיל הספקה וחיל הובלה. ב-1953 אחריות על מערך התובלה חזרה לחיל הספקה.
במסגרת צוות תכנון מטכ"לי מיוחד שהוקם בסוף 1952 והתבקש לבחון את מערך הכוחות של צה"ל ולגבש תוכנית לבניית סדר הכוחות הרצוי, התנהלו ויכוחים סוערים בדבר חלוקת האחריות והסמכויות בין אג"א והחילות הכפופים לו ובין אג"א ומשרד הביטחון. היו שקראו לרכז את כל הרכש במשרד הביטחון. לבסוף ניצחה התפישה ההפוכה, שעוצבה על ידי בן-גוריון לפיה צה"ל הוא זה שקובע את צרכיו ואת סדר העדיפויות שלו, ועל משרד הביטחון לספקם בהתאם למגבלות התקציביות.

ב-2016 הוחלט לאחד את אט"ל עם זרוע היבשה. התג ששימש את האגף עד שנת 2016, עוצב במהלך השינוי שיזם הרמטכ"ל דני חלוץ, ונשאר לשמש כתג האגף עד איחוד האגף לזרוע היבשה. תג זה הוא הראשון שעוצב על ידי חיילת בשירות, מיטל זילברמן, ששירתה כמעצבת גרפית ביחידה, ולא על ידי גוף חיצוני.

מבנה ארגוני
מבנה אגף הטכנולוגיה והלוגיסטיקה הנוכחי מתבסס על מטה המורכב מחטיבות (בדומה ללהקים שבמטה זרוע האוויר והחלל והמספנים שבמטה זרוע הים), מפקדות קציני החיל הראשיים העוסקים בבניין-הכוח שבתחום מקצועיותם, מרכזים לוגיסטיים ויחידות עצמאיות אחרות. המבנה ההיררכי של החטיבות, כנהוג ביחידות מטה בצה"ל, מורכב ממחלקות, ענפים ומדורים. מפקד אגף הטכנולוגיה והלוגיסטיקה הוא ראש האגף, קצין בדרגת אלוף. 

בראש מטה האגף  עומד קצין בדרגת תת-אלוף, והוא מורכב מממספר מחלקות ומערכים. בראש כל מחלקה קצין בדרגת אלוף-משנה. מטה אט״ל אמון על בניין הכוח של האגף בין היתר בתחומי ניהול המשאבים  וחלוקתם, כוח האדם וההכשרות בתחומי הלוגיסטיקה והטכנולוגיה. 

חטיבת הלוגיסטיקה מאגדת מספר מחלקות, כאשר כל אחת מהן עוסקת בתחום ניהולי אחר, ויחדיו הן מפקחות, מבקרות ותומכות במרכזים הלוגיסטיים של אגף הטכנולוגיה והלוגיסטיקה וזרוע היבשה. בראשות כל מחלקה עומד קצין בדרגת אלוף-משנה. 

במסגרת פרויקט המרה"ס (מרכז ההספקה המטכ"לי) אוחדו המרכזים הלוגיסטיים של צה"ל שהתעסקו במזון, דלק, תחמושת, וציוד רפואי. המרה"ס מחולק למספר מחלקות שבהן ענפים העוסקים בעל תחום. את המרה"ס מתפעלים החיילים המשרתים בחילות אגף הטכנולוגיה והלוגיסטיקה: חיל הרפואה, חיל הטכנולוגיה והאחזקה וחיל הלוגיסטיקה. בראשות כל אחד מחילות אלו עומד קצין בדרגת תת-אלוף.

+ יחידות אגף הטכנולוגיה והלוגיסטיקה תג שם תפקיד מטהראש המטהמרכז את מטה האגף ומהווה סגן למפקד האגף. בראשו קצין בדרגת תת-אלוף.טקסט=מחלקת תו"ם|מרכז|לא ממוסגר|40x40 פיקסלים מחלקת תכנון ומשאבים (תו"ם) אחראית על התכנון האסטרטגי של פעילות האגף, תכנון ובקרת משאבי האגף, ייעול תהליכי העבודה ביחידותיו השונות וקביעת תוכניות העבודהמחלקת משאבי אנוש (משא"ן)אחראית על ארגון ותכנון משאבי האנוש של האגףמרכז|לא ממוסגר|35x35 פיקסליםמערך מגלמערך הכשרת הטירונות המקצועי של צבא ההגנה לישראל.מרכז|לא ממוסגר|35x35 פיקסליםקריית ההדרכה על שם האלוף אריאל שרוןמתחם הנמצא דרומית לבאר שבע בסמוך לצומת הנגב, ומאכלס שמונה בסיסי הדרכה (בה"דים) ופעילות של אלפי חיילים.מרכז|27pxמרכז התחמושת (מרת"ח)אחראי על טיפול בתחמושת בצה"ל לרבות תהליכי הרכש, הקליטה, האחסנה, האספקה ליחידות, איסוף הבלאי והטיפול בומחלקת איכות וחווית השירותמחלקה המובילה את תוכנית ההשתנות של צה"ל שמטרתה לשפר משמעותית את איכות וחווית השירות לחיילים תוך התאמת המענה לרוח התקופה, בדגש על הדרג הלוחם.חטיבותמרכז|27pxהחטיבה הטכנולוגית ליבשההחטיבה אמונה על מחקר ופיתוח אמצעי-לחימה (אמל"ח) המשמשים את כוחות היבשה, ניסויים ואבטחת איכות בעולמות הרק"ם, הנק"ל והחימושים, ובעת מלחמה אחראית גם על אורך הנשימה.מרכז|27pxמרכז ההספקה המטכ"ליאחראי על אספקתם של חלפים, ציוד פרט ויחידה, תזקיקים, דלק, מזון וציוד רפואי. במסגרת הקמת המרה"ס מוזגו המרכזים המשבירים: מרכז ציוד לחימה וחלפים, מרכז ציוד, מרכז דלק, מערך המזון ומרכז ציוד רפואי – למרכז אחד הכולל שישה בסיסי הספקה מרחביים ומפקדה אחת.חטיבת הלוגיסטיקה והטכנולוגיהמרכזת את מחלקת לוגיסטיקה ומבצעים, מרכז ההובלה ואת מחלקת שוה"ם ותשתיות. חילות מרכז|27px חיל הרפואה אחראי על כלל תחום הרפואה בצה"ל. במסגרת זאת אנשי החיל מתפעלים את מרכז שרותי הרפואה והכשרות מקצועות הרפואה בצה"ל. מרכז|27px חיל הטכנולוגיה והאחזקה אחראי על כלל תחום החימוש וציוד הלחימה בצה"ל. במסגרת זאת אנשי החיל מתפעלים את מרכז התחמושת, מרכז השיקום והאחזקה, וכן את מרכז ציוד לחימה וחלפים. מרכז|27px חיל הלוגיסטיקה אחראי על כלל תחום הלוגיסטיקה בצה"ל. במסגרת זאת אנשי החיל אחראים על בניין הכוח ותכנון האמצעים.

 מפקדי האגף 
שםתקופת כהונה אלוף יוסף אבידר  יולי 1947 – יולי 1949 אלוף מונטי גרין  יולי 1949 – מרץ 1950 אלוף אפרים בן ארצי  מרץ 1950 – מרץ 1952 אלוף צבי איילון  מרץ 1952 – מרץ 1954 אלוף מאיר אילן  מרץ 1954 – מרץ 1960 אלוף משה גורן  מרץ 1960 – מרץ 1964 אלוף מתי פלד  מרץ 1964 – מרץ 1968 אלוף עמוס חורב  מרץ 1968 – ספטמבר 1972 אלוף נחמיה קין  אוקטובר 1972 – אוקטובר 1974 אלוף אריה לוי  אוקטובר 1974 - אוקטובר 1978 אלוף יוחנן גור  אוקטובר 1978 – אוקטובר 1983 אלוף חיים ארז  אוקטובר 1983 – אוקטובר 1986 אלוף מנחם עינן  אוקטובר 1986 – ינואר 1989 אלוף אילן בירן  ינואר 1989 – אפריל 1992 אלוף שלום חגי  אפריל 1992 – אפריל 1995 אלוף עמי סגיס  אפריל 1995 – אפריל 1998 אלוף אהרן זאבי-פרקש  אפריל 1998 – אפריל 2001 אלוף אודי אדם  אפריל 2001 – אפריל 2005 אלוף אבי מזרחי  אפריל 2005 – דצמבר 2007 אלוף דן ביטון  דצמבר 2007 – מרץ 2012 אלוף קובי ברק  מרץ 2012 – יולי 2016 אלוף אהרון חליוה  יולי 2016 – מאי 2018 אלוף יצחק תורג'מן  מאי 2018 – נובמבר 2021אלוף מישל ינקו  נובמבר 2021 – ספטמבר 2025אלוף רמי אבודרהם ספטמבר 2025 - מכהן

ראו גם
 חטיבה טכנולוגית ליבשה במטה זרוע היבשה
 להק ציוד במטה חיל האוויר
 מספן ציוד במטה זרוע הים
 המערך הלוגיסטי בלחימה

קישורים חיצוניים







  מש"א 7000 - מרכז שיקום ואחזקה, סרט תדמית ביוטיוב

הערות שוליים

*
טכנולוגיה ולוגיסטיקה
קטגוריה:מערך הלוגיסטיקה בצה"ל
קטגוריה:זרוע היבשה